דף למנחה
יום שכולו אגדה?
לימוד מסכם לנושא שבת.

פתיחה – הלימוד עוסק שוב בשילוב המיוחד בין ה"פרקטיקה" של השבת לבין הגדרתה כ"יום שכולו אגדה". ננסה לבחון כיצד בנוי  אידיאל השבת בין שני היסודות הסותרים לכאורה זה את זה.
נאסף ללימוד הפותח, נציג את השאלה: למה נועדו הלכות שבת ומהו תפקיד ההלכה בקיום השבת? לאחר מכן נסביר את מהלך השעור המיוחד לסיכום - סיום נושא השבת. 
בלימוד בחברותות, נפתח בקטע ממסה שכתב חיים נחמן ביאליק "על הלכה ואגדה".  במסה זו, ביאליק מעמיד את השבת במרכז ודן בצדדיה הרוחניים - נעלים, וצדדיה ההילכתיים. לאמור, היא רוחנית ומשולה לנפש בגוף ויחד עם זאת מסכתות שלמות בתלמוד מביאות דיוני חכמים במערכות חוקים המגדירים את האסור והמותר. בספרות התלמוד מצויות האגדה וההלכה בכפיפה אחת ואין בהן הבדלה ממשית ביניהן. מטרת האגדה להנהיר באמצעות סיפור את הנושא ההלכתי הנידון גם אם האגדה מובאת על דרך האסוציאציה האגבית
לפני הלימוד כדאי להגדיר מהי אגדה ומהי הלכה.  
הלכה – חוקים ודינים, , אגדה – חלקיהתלמוד והמדרשיםשבהם דורשים על המקרא,סיפורים, אגדותמאמרי חוכמה ומוסר. 
נלמד את המקורות הנלווים העוסקים בירידה לפרטים של הלכות שבת.
נדאג להשאיר כשעה לאסיף סיום. 
נעבור לאסיף הסיום. נתחלק לקבוצות קטנות, נחלק ללומדים דפים וכלי כתיבה. נפרוש על שולחן את הלימודים השונים בנושא השבת אותם למדנו, נבקש מכל לומד להביא לידי ביטוי בכתב, אמירה \ מחשבה\ התיחסות אישית, על השבת,כפי שהיא עולה  מה שיח עם קטעי הלימוד. באופן שתווצר אסופה של כתובים,המביאים לידי ביטוי  את  תהליך הלימוד, תכניו, והיחס האישי שנוצר בהווייתו ותודעתו של הלומד אל השבת בעקבות הלימוד. 

בחלקו האחרון של האסיף נתאסף שוב על מנת להשתתף בחוויותינו. כל מי שיהיה מעוניין, יקריא את הדברים שכתב.